המוזיאון הימי הלאומי (גריניץ')

המוזיאון הימי הלאומי גריניץ' (באנגלית: National Maritime Museum Greenwich, בר"ת NMM) הוא המוזיאון הימי הגדול והחשוב ביותר בבריטניה, ונחשב לראשון במעלה מסוגו בעולם כולו. הוא נמצא בגריניץ' שבמזרח לונדון, והמבנים ההיסטוריים בתוכם הוא שוכן הם חלק מאתר המורשת העולמית של גריניץ' הימית.

היסטוריה 
המוזיאון נחנך ב־1937, ומאז 2012 משתייך לקרן "המוזיאונים המלכותיים, גריניץ'" (Royal Museums Greenwich), המאגדת גם את בית המלכה מן המאה ה־17, מצפה הכוכבים המלכותי  ואוניית המפרשים "קאטי סארק".

המוזיאון הוא גוף ציבורי לא־ממשלתי, הנתמך על ידי משרד התרבות, המדיה והספורט. כמו מוזיאונים לאומיים אחרים בממלכה המאוחדת הנתמכים על ידי הציבור, גם המוזיאון הימי הלאומי אינו גובה דמי כניסה, אך הכניסה לרוב התערוכות המתחלפות כרוכה בתשלום. 

במרץ 2008 תרם המיליונר הישראלי סמי עופר 20 מיליון ליש"ט לבניית אגף חדש למוזיאון. זוהי התרומה הגבוהה ביותר שניתנה למוסד תרבות באנגליה אי פעם. האגף נבנה בשנת 2012 לציון 75 שנה למוזיאון ונקרא על שמו של עופר.

קישורים חיצוניים

 

 אתר המוזיאונים המלכותיים גריניץ'
 אתר המוזיאון הימי הלאומי גריניץ'

הערות שוליים 

לונדון: אתרי מורשת עולמית
גריניץ'
גריניץ'), המוזיאון הימי הלאומי (
ימי הלאומי (גריניץ'), המוזיאון ה-
לונדון: מבנים רשומים דרגה I